Bettina+P

Ja nu kaster jeg mig ud i lidt fortælling omkring hvad der er hændt mig i de sidste 25 år. Jeg startede med nogle meget tiltrængte år fri fra studielivets glæder og sorger. Jeg fik arbejde inden for forsorgen, hvor jeg arbejdede i 4 år. Så synes jeg ligesom at jeg måtte i gang med en eller anden form for uddannelse, men læsemotivationen var stadig ikke særlig stor. Jeg tog derfor uddannelse til sygehjælper, og arbejdede glad og tilfreds som sådan, frem til år 2000, hvor læselysten endelig indfandt sig igen. Jeg gik i gang med pædagoguddannelsen, som jeg færdiggjorde i juni 2003. Jeg har siden bevæget mig lidt rundt inden for det pædagogiske felt, men har de sidste 2 år arbejdet på en STU (særlig tilrettelagt uddannelse for unge med særlige behov) i karise. På den private front er jeg gift med Allan ( det har vi snart været i 20 år) vi har sammen Frederik på 15 år og Mads på snart 13 år.Vi bor i hus i faxe ladeplads, sammen med vores hund og kat. Jeg glæder mig rigtig meget til at se jer allesammen igen, og kan slet ikke vente med at høre hvordan det er gået jer, og hvordan jeres liv ser ud!!

tanker til jer alle fra Bimmer